Klemetsrud kirke

Klemetsrud kirke er en kirke i Klemetsrud og Mortensrud menighet i Søndre Aker prosti i Oslo bispedømme i bydel Søndre Nordstrand i Oslo kommune. Den er en langkirke fra 1933 tegnet av Herman Major Backer og fullført ved Einar Engelstad i 1932–33 etter Backers død.Geir Steigan: Herman Major BackerGeir Steigan: Einar Engelstad

Kirken har to klokker fra Olsen Nauen Klokkestøperi i Vestfold, støpt samme år som kirken ble innviet. Alterbildet er malt av Olaf Willums.Osloby, 2014-10-02

Orgelet er pneumatisk med 8 stemmer og bygget av J. H. Jørgensens Orgelfabrikk i 1933. Kirken er bygget i tre og har 130 plasser.

Klemetsrud sokn ble fra 2013 slått sammen med Mortensrud menighet, og utover begravelser og enkeltstående gudstjenester er det i dag ikke lenger regulær kirkelig virksomhet knyttet til kirken. Med økt boligbygging i tilliggende områder vil dette kunne endre seg i fremtiden.

Kulturminne
Klemetsrud kirke er et kulturminne og har nummer 84791 i Riksantikvarens kulturminnebase.

 Referanser 

 Eksterne lenker 

 Oslo byleksikon

Kategori:Kirker i Oslo
Kategori:Bydel Søndre Nordstrand
Kategori:Kulturminner i bydel Søndre Nordstrand
Kategori:Norske kirker fra 1933
Kategori:Bygninger tegnet av Herman Backer
Kategori:Langkirker i Oslo bispedømme